# Oblig 2 - Android

Det skal utvikles en applikasjon (A) som skal kunne brukes til å administrere informasjon om bøker/boktitler. Programmet skal lagre info. på en applikasjonstilknyttet tekstfil. Applikasjonens skal (minst) ha følgende aktiviteter (Activity-klasser):  
\* en aktivitet som tilbyr et grensesnitt som viser en liste med alle registrerte boktitler. Brukeren skal kunne velge en boktittel og denne skal da returneres fra denne aktiviteten.  
\* en aktivitet som gjør det mulig å registrere en ny boktittel, denne lagres på fila.  
\* en aktivitet som gjør det mulig å slette en valgt boktittel.  
\* oppstartsaktiviteten bør ha en sett med knapper eller en meny som gir tilgang til de andre aktivitetene.  
  
Aktivitetene i applikasjon A skal så kunne benyttes fra en annen applikasjon (B). Fra denne applikasjonen skal brukeren få opp lista, dvs. aktiviteten fra A, med titler og kunne velge og returnere valgt tittel tilbake til B. Valgt tittel vises i vinduet til applikasjon B. I tillegg skal brukeren kunne velge å legge til en ny tittel ved å bruke aktiviteten fra applikasjon A.  
  
Hver gang det legges til en ny boktittel sendes det en broadcast fra applikasjon A. Denne skal fanges opp av applikasjon B og vises vha. en Toast.  
Applikasjonen B må dermed inneholde en kringkastningsmottaker som tar i mot kringkastninger fra applikasjon A.

Bruk gjerne Fragmenter der det passer.  
  
Noen tips:  
Bruk metodene Context.openFileOutput(), Context.openFileInput() osv. til filhåndteringa. Se [http://developer.android.com/guide/topics/data/data-storage.html#filesInternal](http://developer.android.com/guide/topics/data/data-storage.html%23filesInternal)  
**Bruk Intent's til å starte aktiviteter i annen applikasjon. Bruk enten setData(...) eller setType(...) på intent-objektet.**  
  
**NB1!**Lever en zippet versjon av mappa som inneholder prosjektet.  
**NB2!**Du/dere kan sette minSdkLevel til 14 (Android 4.0, API level 14). Target kan være level 17.  
**NB3!** Sørg for å levere innen tidsfristen.

**Inntil 2 studenter kan jobbe sammen og levere felles besvarelse.**