# Oblig 3 - Systemlogger

Oppgaven går ut på å utvikle to Android-applikasjoner, en som logger og lagrer info. om diverse «hendelser» og en som fungerer som et grensesnitt mot loggen.

Tema: BroadcastReceiver, SQLite, ContentProvider og ContentResolver.

**Applikasjon 1: HendelsesLogger**  
Denne applikasjonen skal vha. krinkastingsmottakere fange opp og lagre info. fra systemhendelser som f.eks. mottak av SMS, telefonopprining, GPS slås på eller av, WiFi slås på eller av o.l. Alle hendelser lagres i en SQLite database.

Hver hendelse skal være knyttet til en kategori (eks. telefoni, nettverk, posisjonering o.l., du bestemmer selv kategorier og hvilke hendelser som skal være i hvilken kategori).

Hver hendelse skal lagres med dato, tidspunkt, kategori, tekst, detaljer (spesielle parametre/verdier knyttet til hendelsen, f.eks. hvem SMS kommer fra).

Ved oppstart av applikasjonen skal en enkel «innstillings»-aktivitet vises som lar brukeren bestemme hvilke hendelser (av et utvalg på minimum 5 ulike hendelser fra minimum 3 ulike kategorier) som skal logges.

Applikasjonen skal også fungere slik at når en kringkasing inntrer skal aktuell kringkastingsmottaker starte og lagre aktuelle informasjon i databasen. Applikasjonen må ikke være startet for at den skal fungere. Databasen må «eksponeres» vha. en ContentProvider da den skal være tilgjengelig for Applikasjon 2 – LoggerUI.

Tips: se her for en liste over «Broadcast actions» som kan fanges opp: <http://developer.android.com/reference/android/content/Intent.html>

**Applikasjon 2: LoggerUI**  
Denne skal bruke info. fra databasen i app1 og fremvise dette i en enkel Activity. Her skal bruker kunne velge kategori og få frem alle hendelser fra denne kategorien (f.eks. fra siste døgn e.l.). Her skal det brukes en ContentResolver.

**Merk!**  
Lever en zippet versjon av mappene med de to prosjektene.  
Du/dere kan sette minSdkLevel til 14 (Android 4.0, API level 14). Target kan være level 17.  
Sørg for å levere innen tidsfristen.

**Inntil 2 studenter kan jobbe sammen og levere felles besvarelse.**